(Návrh)

**Nariadenie vlády**

**Slovenskej republiky**

z ... 2018,

**ktorým sa mení** **a dopĺňa nariadenie vlády Slovenskej republiky č.  77/2016 Z. z. o sprístupňovaní rekreačných plavidiel a vodných skútrov na trhu**

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým   
sa ustanovujú podmienky vydávania aproximačných nariadení vlády Slovenskej republiky nariaďuje:

# Čl. I

Nariadenie vlády Slovenskej republiky č. 77/2016 Z. z. o sprístupňovaní rekreačných plavidiel a vodných skútrov na trhu sa mení a dopĺňa takto:

1. V poznámke pod čiarou k odkazu 1 sa citácia „[§ 9 ods. 1 zákona č. 264/1999 Z. z.](https://www.slov-lex.sk/pravne-predpisy/SK/ZZ/1999/264/#paragraf-9.odsek-1)   
   o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.“ nahrádza citáciou „§ 4 ods. 1 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.“.
2. V poznámke pod čiarou k odkazu 8 sa citácia „[§ 2 ods. 1 písm. f) zákona č. 264/1999 Z. z.](https://www.slov-lex.sk/pravne-predpisy/SK/ZZ/1999/264/#paragraf-2.odsek-1.pismeno-f) v znení zákona č. 254/2003 Z. z.“ nahrádza citáciou „§ 20 ods. 2 zákona č. 56/2018 Z. z.“.
3. V poznámke pod čiarou k odkazu 12 sa citácia „Nariadenie vlády Slovenskej republiky   
   č. [370/2006 Z. z.](https://www.slov-lex.sk/pravne-predpisy/SK/ZZ/2006/370/) o opatreniach na zníženie emisií zo spaľovacích motorov inštalovaných v necestných strojoch v znení neskorších predpisov“ nahrádza citáciou „Nariadenie Európskeho parlamentu a Rady (EÚ) 2016/1628 zo 14. septembra 2016 o požiadavkách na emisné limity plynných a pevných znečisťujúcich látok a typové schválenie spaľovacích motorov necestných pojazdných strojov, ktorým sa menia nariadenia (EÚ)   
   č. 1024/2012 a (EÚ) č. 167/2013 a ktorým sa mení a zrušuje smernica 97/68/ES (Ú. v. EÚ L 252, 16.9.2016) v platnom znení“.
4. V § 5 sa vypúšťajú písmená f) až p).

Poznámky pod čiarou k odkazom 16 až 19 sa vypúšťajú.

1. V § 6 odsek 2 znie:

„(2) Splnomocnený zástupca je povinný plniť povinnosti výrobcu v rozsahu uvedenom   
v splnomocnení podľa odseku 1. Obsahom splnomocnenia musí byť najmenej povinnosť uchovávať pre orgány dohľadu kópiu EÚ vyhlásenia o zhode a vyhlásenie podľa prílohy č. 3 podľa § 12 a technickú dokumentáciu určeného výrobku desať rokov od uvedenia určeného výrobku na trh a na požiadanie ich sprístupniť orgánu dohľadu.“.

1. V § 6 sa vypúšťa odsek 3.
2. V § 7 ods. 1 písmeno c) znie: „c) výrobca nesplnil svoje povinnosti podľa § 5 písm. b)   
   až e) alebo“.
3. V § 7 odsek 2 znie:

„(2) Dovozca je povinný uchovávať kópiu EÚ vyhlásenia o zhode a vyhlásenie podľa prílohy č. 3 podľa § 12 počas desiatich rokov od uvedenia určeného výrobku na trh   
a na žiadosť orgánu dohľadu sprístupniť technickú dokumentáciu k určenému výrobku.“.

1. V § 8 ods. 1 písmeno c) znie: „c) výrobca nesplnil svoje povinnosti podľa § 5 písm. d) a e) alebo“.
2. V § 8 sa vypúšťa odsek 2. Súčasne sa zrušuje označenie odseku 1.
3. § 9 vrátane nadpisu znie:

„**§ 9**

**Rozšírenie povinností výrobcu na dovozcu alebo na distribútora**

Na dovozcu alebo na distribútora sa vzťahujú povinnosti výrobcu podľa § 5 a 20 ods. 4.“.

1. V § 10 ods. 1 písmeno b) znie: „b) nesplní povinnosti výrobcu podľa § 5 písm. b), až e) alebo ich splnenie nezabezpečí.“.
2. V § 12 odseky 1 a 2 znejú:

„(1) EÚ vyhlásenie o zhode potvrdzuje, že je preukázané splnenie základných požiadaviek alebo požiadaviek ustanovených v § 4 ods. 4 písm. b) alebo písm. c).

(2) Rozsah EÚ vyhlásenia o zhode je uvedený v prílohe č. 4. EÚ vyhlásenie o zhode pre určený výrobok podľa § 1 ods. 2, ktorý bol uvedený na trh alebo sprístupnený na trhu v Slovenskej republike obsahuje náležitosti uvedené v postupoch posudzovania zhody ustanovených v osobitnom predpise20) a v prílohe č. 5.“.

1. V § 13 odsek 1 znie:

„(1) Označenie CE sa umiestni na

* 1. plavidlo,
  2. komponent alebo
  3. hnací motor.“.

Poznámka pod čiarou k odkazu 21 sa vypúšťa.

1. § 16 a 17 sa vypúšťajú.

Poznámky pod čiarou k odkazom 22 až 26 sa vypúšťajú.

1. V § 18 odsek 2 znie:

„(2) Notifikovaná osoba dodržiava mieru prísnosti a úroveň ochrany vyžadovanú k zhode určeného výrobku s požiadavkami podľa tohto nariadenia vlády.“.

1. V § 18 sa vypúšťajú odseky 4 až 12.

Poznámka pod čiarou k odkazu 27 sa vypúšťa.

1. § 19 sa vypúšťa.

Poznámky pod čiarou k odkazom 28 až 31 sa vypúšťajú.

1. § 20 znie:

**„§ 20**

**Spoločné ustanovenia**

1. Na povinnosti výrobcu, splnomocneného zástupcu výrobcu, dovozcu a distribútora   
   sa vzťahujú ustanovenia § 5 ods. 1 písm. f) až q), § 6 ods. 2 až 4, § 7 ods. 2 písm. a) až g) a i) až l), § 8 ods. 2 písm. a) až f) zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov (ďalej len „zákon“).
2. Dovozca nesmie uviesť na trh určený výrobok, ak výrobca nesplnil povinnosť podľa § 5 ods. 1 písm. j) a k) zákona.
3. Distribútor nesmie sprístupniť určený výrobok na trhu, ak výrobca nesplnil povinnosti podľa § 5 ods. 1 písm. j) až l) zákona a dovozca nesplnil povinnosti podľa § 7 ods. 2 písm. a) zákona.
4. Na podmienky rozšírenia povinností výrobcu na dovozcu alebo na distribútora   
   sa primerane vzťahuje § 9 zákona.
5. Ak si výrobca neplní povinnosti, ak ide o zhodu určeného výrobku s týmto nariadením vlády, súkromný dovozca nesmie uviesť určený výrobok do prevádzky, ak nesplní povinnosti podľa § 5 ods. 1 písm. f), l) a o) zákona.
6. Na EÚ vyhlásenie o zhode sa vzťahuje § 23 zákona.
7. Na označenie CE sa vzťahuje ustanovenie § 25 ods. 1, 4 a 6 zákona.
8. Na autorizáciu, notifikáciu a práva a povinnosti notifikovanej osoby sa vzťahujú ustanovenia § 10 až 20 a § 21 ods. 1 až 5, 7 až 16 zákona.
9. Na dohľad nad trhom sa vzťahujú ustanovenia § 26 písm. a) a c), § 27 a 28 zákona.“.

Poznámka pod čiarou k odkazu 32 sa vypúšťa.

1. V prílohe č. 1 časti A druhom bode písm. e) sa vypúšťajú slová „podľa § 5 písm. l) a § 7 ods. 2 písm. b)“.
2. V prílohe č. 5 ods. 3 sa slová „úradu“ nahrádzajú slovami „Úradu pre normalizáciu, metrológiu a skúšobníctvo Slovenskej republiky“.

**Čl. II**

Toto nariadenie vlády nadobúda účinnosť 1. októbra 2018.